Document ID: 32010D0654

KOMISIJOS SPRENDIMAS
2010 m. spalio 27 d.
kuriuo dėl tam tikrų Rumunijos pieno perdirbimo įmonių, kurioms taikomos tam tikros pereinamojo laikotarpio priemonės, sąrašo iš dalies keičiamas Sprendimas 2009/852/EB
(pranešta dokumentu Nr. C(2010) 7258)
(Tekstas svarbus EEE)
(2010/654/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 852/2004 dėl maisto produktų higienos (1), ypač į jo 12 straipsnio antrą pastraipą,
atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 853/2004, nustatantį konkrečius gyvūninės kilmės maisto produktų higienos reikalavimus (2), ypač į jo 9 straipsnį,
kadangi:
(1)
Komisijos sprendimu 2009/852/EB (3) leidžiama, kad Reglamento (EB) Nr. 852/2004 II priedo II skyriuje ir Reglamento (EB) Nr. 853/2004 III priedo I skirsnio II ir III skyriuose, II skirsnio II ir III skyriuose ir V skirsnio I skyriuje išdėstyti struktūros reikalavimai to sprendimo I priede išvardytoms Rumunijos pieno perdirbimo įmonėms nebūtų taikomi iki 2011 m. gruodžio 31 d.
(2)
2010 m. liepos mėn. Rumunijos valdžios institucijos oficialiai informavo Komisiją, kad nuo Sprendimo 2009/852/EB įsigaliojimo iš to sprendimo I priede išvardytų įmonių penkios buvo uždarytos, o viena buvo patvirtinta; viena to sprendimo II priede nurodyta įmonė nustojo perdirbti reikalavimus atitinkantį ir reikalavimų neatitinkantį žalią pieną atskirose gamybos linijose, todėl ją reikėtų perkelti į sprendimo III priedą; iš to sprendimo III priede nurodytų įmonių penkios buvo patvirtintos - joms leista prekiauti Sąjungos viduje, be to, į tą priedą įtraukta dar viena įmonė, o viena įmonė buvo uždaryta.
(3)
Dėl atliekamų struktūrinių patobulinimų tikslinga atitinkamai pakeisti Sprendimo 2009/852/EB I-III prieduose išvardytų įmonių sąrašus.
(4)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2009/852/EB I-III prieduose išvardytų pieno perdirbimo įmonių (toliau - įmonės) sąrašai pakeičiami šio sprendimo I-III prieduose pateiktais įmonių sąrašais.
2 straipsnis
Šis sprendimas skirtas valstybėms narėms.
Priimta Briuselyje 2010 m. spalio 27 d.

Labels: 17
7
3
0
18
15